ΓΡΑΠΤΗ ΕΡΩΤΗΣΗ E-0353/00

υποβολή: Olivier Dupuis (TDI) προς την Επιτροπή

(14 Φεβρουαρίου 2000)

Θέμα: Ρουμανία: συμβατότητα του νομοσχεδίου για το καθεστώς των αλλοδαπών με την κοινοτική νομοθεσία

Οι επιτροπές άμυνας και δικαιοσύνης του ρουμανικού κοινοβουλίου ενέκριναν στις 25 Ιανουαρίου 2000 νομοσχέδιο σχετικά με το καθεστώς των αλλοδαπών, στο οποίο προβλέπεται ότι η συγκρότηση από αλλοδαπούς, επί του ρουμανικού εδάφους, πολιτικού κόμματος ή η προσχώρηση αλλοδαπού σε πολιτικό

σχηματισμό τιμωρείται με φυλάκιση 3 μηνών έως 2 ετών ή με χρηματική ποινή. Οι βουλευτές αποφάσισαν επίσης ότι η πρόσληψη αλλοδαπού από οργανισμό που αναπτύσσει δραστηριότητα σχετιζόμενη με την άμυνα ή την εθνική ασφάλεια τιμωρείται με φυλάκιση 6 μηνών έως 5 ετών.

Ποιες πρωτοβουλίες έχει ήδη αναλάβει ή προτίθεται να αναλάβει η Επιτροπή, προκειμένου ναποχρεώσει τη Ρουμανία να σεβαστεί τιςποχρεώσεις της ωςποψήφιας χώρας και, κατά συνέπειαν, να παραιτηθεί από την έγκριση νόμων οι οποίοι έρχονται σε αντίθεση με τη νομοθεσία της Ένωσης; Έχει ήδη εκφράσει τη θέση της η Επιτροπή, μέσω, μεταξύ άλλων, του αντιπροσώπου της στη Ρουμανία, όσον αφορά το λεπτό αυτό ζήτημα; Σε καταφατική περίπτωση, ποιες απαντήσεις δόθηκαν ενδεχομένως από τις ρουμανικές αρχές;

Απάντηση του κ. Verheugen εξ ονόματος της Επιτροπής

(20 Μαρτίου 2000)

Το σχέδιο νόμου σχετικά με το καθεστώς που εφαρμόζεται στους αλλοδαπούς στη Ρουμανία, το οποίο ενέκρινε η Γερουσία στις 10 Σεπτεμβρίου 1998, δεν έχει ακόμη εγκριθεί από τη Βουλή. Έπειτα από τη σχετική συζήτηση στη Βουλή, η πρόταση επανεξετάσθηκε και έγιναν ορισμένες τροποποιήσεις. Προς το παρόν, η ισχύουσα νομοθεσία για το ίδιο θέμα είναι ο νόμος αριθ. 25/1969 σχετικά με το καθεστώς που εφαρμόζεται στους αλλοδαπούς.

Στο πρώτο μέρος της ερώτησής του το Αξιότιμο Μέλος του Κοινοβουλίου αναφέρεται στις διατάξεις του σχεδίου νόμου που προβλέπουν περιορισμούς στην πολιτική δραστηριότητα των αλλοδαπών που κατοικούν στη Ρουμανία. Η Επιτροπή παραπέμπει το Αξιότιμο Μέλος του Κοινοβουλίου στην απάντησή της στη γραπτή ερώτηση E-2624/99(1).

Στο δεύτερο τμήμα της ερώτησης το Αξιότιμο Μέλος του Κοινοβουλίου αναφέρεται στις διατάξεις που εμποδίζουν την πρόσληψη ξένων σε θεσμικά όργανα οι δραστηριότητες των οποίων αφορούν την άμυνα ή την εθνική ασφάλεια.

Ωςποψήφια χώρα, η Ρουμανίαποχρεούται να εφαρμόσει το κοινοτικό κεκτημένο και να το προσαρμόσει στην εθνική νομοθεσία της πριν από την προσχώρηση. Το άρθρο 39 (πρώην-άρθρο 48) της συνθήκης ΕΚ προβλέπει ότι η αρχή της ίσης μεταχείρισης και η απαγόρευση των διακρίσεων λόγω εθνικότητας εφαρμόζονται επίσης και στο δημόσιο τομέα. Ωστόσο, το άρθρο 39(4) προβλέπει τη δυνατότητα για την επιβολή ορισμένων περιορισμών. Τα κράτη μέλη μπορούν να κρατήσουν για τουςπηκόους τους ορισμένες θέσεις που συνδέονται με την άσκηση της δημόσιας εξουσίας ή με τη διαφύλαξη των γενικών συμφερόντων του κράτους ή των τοπικών αρχών.

Η Επιτροπή Άμυνας άλλαξε το άρθρο 2, παράγραφος 2, στο αρχικό σχέδιο νόμου για να περιορίσει το φάσμα των περιορισμών σε θέσεις του δημοσίου που συνδέονται με τη δημόσια τάξη ή την εθνική ασφάλεια. Ωστόσο,πάρχουν επίσης στο σχέδιο νόμου περιορισμοί για απασχόληση στον ιδιωτικό τομέα. Το άρθρο 39(2) του σχεδίου νόμου ορίζει ότι οι αλλοδαποί μπορούν να απασχολούνται από οικονομικούς παράγοντες ή θεσμικά όργανα, οι δραστηριότητες των οποίων έχουν σημασία για την άμυνα ή την εθνική ασφάλεια. Το δικαίωμα αυτό μπορεί να περιορισθεί μόνον σε ειδικές περιπτώσεις με κυβερνητικές αποφάσεις. Σύμφωνα με το άρθρο 39 (3) της συνθήκης ΕΚ, περιορισμοί στην ελεύθερη κυκλοφορία των εργαζομένων μπορούν επίσης να δικαιολογηθούν για λόγους δημόσιας τάξης, δημοσίας ασφάλειας ή δημόσιαςγείας. Αυτοί οι περιορισμοί εφαρμόζονται επίσης σε πολιτικά επαγγέλματα.

Σύμφωνα με το σχέδιο νόμου στη μορφή που έχει σήμερα, οι παραβιάσεις των κανόνων σχετικά με τους περιορισμούς των πολιτικών δραστηριοτήτων και με τους περιορισμούς της εργασίας των αλλοδαπών στο άρθρο 2, παράγραφος 2, τιμωρούνται με φυλάκιση μεταξύ τριών μηνών και δύο ετών ή με την καταβολή προστίμου. Οι παραβιάσεις του άρθρου 39 μπορούν να τιμωρηθούν με φυλάκιση μεταξύ έξι μηνών και πέντε ετών.

Οι διατάξεις για την πρόσληψη αλλοδαπών στην παρούσα εκδοχή του σχεδίου νόμου, σε μια πρώτη εκτίμηση, δεν φαίνεται να είναι αντίθετες με τον κοινοτικό νόμο. Ωστόσο, η Επιτροπή θα εξακολουθήσει να εξετάζει και να παρακολουθεί την εξέλιξη του σχεδίου νόμου από κοντά.

(1) ΕΕ C 280 E της 3.10.2000, σελ. 87.

(2) Άρθρο 40 στην πρόταση της Επιτροπής Άμυνας.